Յուրի Խրժանովսկի

Յուրի Բորիսովիչ Խրժանովսկի (, ), խորհրդային նկարիչ, դերասան, էստրադայի արտիստ։

Կենսագրություն 
Յուրի Խրժանովսկին ծնվել է 1905 թվականի օգոստոսի 30-ին Կազանում։ Ավարտել է գեղարվեստի դպրոց Իրկուտսկում (եղել է Իվան Լավրովիչ Կոպիլովի աշակերտը)։ 1922 թվականին տեղափոխվել է Պետրոգրադ, որտեղ ընդունվել է Գեղարվեստի ակադեմիայի նախապատրաստական դասարան՝ սովորելով Սերգեյ Պրիսելկովի մոտ։ 1923 թվականից սովորել է Ակադեմիայում՝ Կուզմա Պետրով-Վոդկինի, Կազիմիր Մալևիչի, Պավել Ֆիլոնովի արվեստանոցներում։ 1927-1929 թվականներին եղել է «Անալիտիկ արվեստի վարպետներ» (, МАИ, «Ֆիլոնովի դպրոց») խմբի անդամ։ 1927 թվականին մասնակցել է ֆիլոնովականների մեծ ցուցահանդեսին Մամուլի տանը։ Հենց դրա համար է նախատեսված եղել Խրժանովսկու «Սիբիրյան պարտիզաններ» () կտավը, որը ներկայում պահվում է Ռուսական պետական ​​թանգարանում։

1929 թվականին Յուրի Խրժանովսկին թողել է գեղանկարչությունն ու լիովին նվիրվել բեմին։ Ունեցել է բացարձակ երաժշտական լսողություն և դերասանական լավ ունակություններ։ Ելույթ է ունեցել ակումբներում և մշակույթի տներում ձայնային իմիտացիայի ժանրում, ինչի արդյունքում հետագայում սկսել է զբաղվել հնչյունավորմամբ։ Աշխատել է Լենինգրադի մանրապատումների թատրոնում։ 1939 թվականին Յուրի Խրժանովսկին դարձել է Էստրադայի արտիստների I համամիութենական մրցույթի դափնեկիր և նույն թվականին տեղափոխվել Մոսկվա, որտեղ աշխատել է Մյուզիք-հոլլում և Մանրապատումների թատրոնում։ Հայրենական մեծ պատերազմի տարիներին ելույթ է ունեցել ռազմաճակատային բրիգադներում։

1950-ական թվականներից սկսած Յուրի Խրժանովսկին հնչյունավորել է ավելի քան 30 մուլտֆիլմ և կինոֆիլմ, այդ թվում՝ «Սպիտակ Բիմ Սև ականջ» (), «Ո՞վ ասաց մյաու» (), «Մաուգլի)» (), «Կաշտանկա)» (), «Ներկված աղվեսը» () և այլն։ Նուրբ ձայնի և բարեհոգի առոգանության շնորհիվ նա մուլտֆիլմերում հնչյունավորել է գերազանցապես արջուկների։

Յուրի Խնժանովսկու որդին՝ Անդրեյ Խրժանովսկին, դարձել է հայտնի ռեժիսոր-մուլտիպլիկատոր։

1960-ական թվականների վերջին Յուրի Խրժանովսկին նորից սկսել է զբաղվել գեղանկարչությամբ՝ ստեղծելով աբստրակտ աշխատանքներ Պաուլ Կլեեի ազդեցությամբ։

Յուրի Խրժանովսկին մահացել է 1987 թվականի սեպտեմբերի 24-ին։

Մուլտֆիլմերի հնչյունավորում 
  – Ուրախության երգը () – Արջուկ
  – Գորշ վզիկ ()
  – Պապն ու թոռը () – Արջուկ
  – Երբ վառվում են տոնածառի լույսերը () – Արջուկ
  – Կրեպիշ () – Կրեպիշ
  – Անտառային ճանապարհորդներ () – Գերմանամուկ
  – Կաշտանկա () – Կաշտանկա
  – Ներկված աղվեսը () – Ոզնի
  – Երաժիշտ այծը () – Ոզնի
  – Անտառային էստրադայում () – Ոզնի
  – Նետը թռչում է դեպի հեքիաթ () – արջուկ Տոպտիգին
  – Մոյդոդիր () – Արջ / Գորշուկ
  – Անտառի թավուտում () – Բվեճ
  – Արտասովոր խաղ () – հաղորդավար Արջուկ / փայտե դարպասապահ
  – Փոստատար ձնեմարդը () – Բվեճ / Դրուժոկի հաչոցը
  – Կարկանդակիկ () – Շարիկ
  – Փոքրիկ Շեգոն () – Սաբե
  – Նավակը () – որդ
  – Կախարդական ջրհորը () – Արջուկ
  – Անտառային պատմություն () – խլուրդ
  – Հին ծանոթներ () – հաղորդավար Արջուկ / փայտե դարպասապահ
  – Հեքիաթ Ձյունանուշի մասին () – Արջուկ
  – Վերլիոկա () – Ոզնի
  – Չտեսնված գեղեցկություն () – Ագռավ / Արջուկ
  – Բուրատինոյի արկածները () – գորտերից մեկը
  – Տարբեր անիվներ () – Ոզնի
  – Մարդուկին ես եմ նկարել () – ներկարար Պրոխոր / Ստի թագավորության բնակիչ
  – Չվերթ համար 13 () – շուն
  – Չիպոլինա () – շան հաչոց
  – Երկու հեքիաթ () – ոզնի Ծակող գլուխ / Ագռավ
  – Ո՞վ ասաց մյաու () – Գորտ / շան ձագի հաչոց
  – Ահա թե վագր () – շան ձագ
  – Լուսատտիկ № 4։ Մեր մատիտը () – արջուկ / ծաղրածու (լուսագրերում նշված չէ)
  – Վազի՛ր, առվակ () – խլուրդ / գորտեր
  – Հետքեր ասֆալտի վրա () – շան ձագի հաչոց
  – Տեսակի ծագումը ()
  – Ուզում եմ պոզահարել () – շան ձագ
  – Հին պատգամներ () – աղմուկներ
  – Մաուգլի։ Առևանգում () – բանդերլոգներից մեկը
  – Մաուգլի։ Ակելայի վերջին որսը () – սպիտակ կոբրա
  – Ուշադրություն, գայլեր () – ձայնային ձևավորում
  – Քաղցր հեքիաթ () – արջուկ Միշա
  – Անտառային ժամանակագրություն () – Գորշուկ / Ոզնի
  – Օտար հետքեր () – շուն
  – Տուն անիվների վրա () – շուն
  – Կախարդական պարկ () – նիհար արջ  – Անգետիկն Արևային քաղաքում։ Հանդիպում կախարդի հետ () – Բուլկա  – Նապաստակը հայթայթել է նվագարկիչ () – Ոզնի  – Զմեյ Գորինիչի վերջին հարսնացուն () – Ալեքսեյը շան ձագի կերպարանքով''

Ծանոթագրություններ

Արտաքին հղումներ 
 Людмила Вострецова «Новая яркость и ясность»
 Ամբողջական ֆիլմագրությունը animator.ru կայքում
 

Ռուս նկարիչներ
Խորհրդային նկարիչներ
Խորհրդային դերասաններ
20-րդ դարի դերասաններ
Դերասաններ այբբենական կարգով